NaiveNeuron/SloPal huggingface dataset:
V. Veteška, podpredseda NR SR: (2004-01-23):
E. Dolník, poslankyňa: Ďakujem. Vážený pán predsedajúci, vážená Národná rada, dovoľte mi, aby som vystúpila so spravodajskou správou k návrhu poslancov Národnej rady Slovenskej republiky Bratislava Opatrerného a Ivana Šimka na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, tlač 529, v prvom čítaní. Ako spravodajkyňu ma určil gestorský výbor na dnešnú schôdzu svojím uznesením z 13. januára 2004 č. 170. V súlade so zákonom o rokovacom poriadku podávam v prvom čítaní spravodajskú správu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To značí, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé, čo sa s ním má dosiahnuť. Všeobecná časť dôvodovej správy obsahuje vyjadrenie v súlade návrhu s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu, dôvodov  potreby novej právnej úpravy, hospodárskeho a finančného dopadu a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení a návrh zákona obsahuje doložku zlučiteľnosti s právom Európskej únie, ktorá spĺňa predpísané náležitosti. S ohľadom na oprávnenia, ktoré pre mňa ako spravodajkyňu vyplývajú, odporúčam a budem teda odporúčať po rozprave, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Ďalej budem navrhovať, aby tento návrh zákona bol pridelený na prerokovanie Ústavnoprávnemu výboru Národnej rady, Výboru Národnej rady pre verejnú správu a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem s citovaným návrhom predsedu Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol predmetný návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem. Skončila som.
B. Bugár, podpredseda NR SR: (2006-03-15):
(Hlasovanie.) Prítomných je 112 poslancov, za 69, proti 39, zdržali sa 2, nehlasovali 2. Konštatujem, že vládny návrh zákona sme schválili. (Veľký ruch v sále.) Páni poslanci, nie ste v krčme. No tí, ktorí chceli vyjadriť svoju nevôľu, mali vystúpiť v rozprave. Ani jeden nevystúpil v rozprave, no tak... (Reakcia z pléna.) Pán poslanec Fico, nekričte, mohli ste vystúpiť v rozprave. Ani ste necekli. Ďalej prosím pán poslanca Keszegha, aby uviedol hlasovania k vládnemu návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov (tlač 1426). P. Keszegh, poslanec: Ďakujem za slovo, pán podpredseda. V rozprave nevystúpil žiadny z poslancov, preto dajte hlasovať o bodoch 1 až 5 spoločnej správy s odporúčaním gestorského výboru schváliť.
P. Hrušovský, predseda NR SR: (2002-12-09):
Panie poslankyne, páni poslanci, otváram rozpravu o tomto bode programu. Pýtam sa, či sa chce niekto z prítomných pánov poslancov prihlásiť do rozpravy ústne, keďže som nedostal žiadne písomné prihlášky ani za poslanecké kluby, ani individuálne. Konštatujem, že nie je to tak, preto vyhlasujem rozpravu o tomto bode programu za skončenú. Pýtam sa pani poslankyne, či má návrh na ďalší postup a aký na základe odporúčania výboru.
Danko, Andrej, predseda NR SR (2019-05-17):
Ďakujem. Pokračujeme vystúpením pána poslanca Poliačika.
Hrnčiar, Andrej, podpredseda NR SR (2017-02-14):
Budeme pokračovať prvým čítaním o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov . Návrh zákona je pod tlačou 399. Návrh na jeho pridelenie na prerokovanie výborom je v rozhodnutí č. 416. Dávam slovo poslancovi Miroslavovi Beblavému, aby návrh zákona uviedol.
Jurinová, Erika, podpredsedníčka NR SR (2015-09-16):
S reakciou pán poslanec Hlina.
Kollár, Boris, predseda NR SR (2022-11-09):
Vážené pani poslankyne, páni poslanci, v mene troch klubov, OĽANO, SME RODINA a SMER, podávam návrh na vypustenie tlačí 1121, 1122 a 1178 z programu 75. schôdze Národnej rady, ktoré sa zaradia do programu schôdze Národnej rady so začiatkom 29. 11. 2022, čiže sa tam preložia tieto tri body, sú to body 1121, 1122 a 1178, tlače sú to, pardon, tlače sú to: 1121, 1122, 1178. Konkrétne je to, aby ste vedeli, čo to je, je to daň z príjmu, DPH a e-Kasa, bločky. Je, prosím, všeobecný súhlas? (Súhlasná reakcia pléna.) Áno, ďakujem pekne, uvedené sme preradili. Pokračujeme v prerušenom rokovaní. Chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely zákona č. 71/2013 Z. z. o poskytovaní dotácií v pôsobnosti ministerstva hospodárstva, je to tlač 1290, a vládny návrh zákona pod tlačou 1291, preto podávam návrh na zaradenie týchto nových bodov do programu 75. schôdze. Navrhujem, aby sme návrh vlády prerokovali dnes po tlači 1273. Ak Národná rada rozhodne o skrátenom legislatívnom konaní v rámci príslušného bloku hlasovaní, navrhujem, aby sme bezprostredne po hlasovaní pristúpili k prvému čítaniu. Vzhľadom na to, že sme prerokovali bod, body 119 a 120 programu a budeme o nich dnes dopoludnia hlasovať, navrhujem, aby sme prvé čítanie prerokovali, tlače, v prvom čítaní prerokovali tlače 1283 a 1285, o ktorých rokujeme v skrátenom legislatívnom konaní, dnes poobede po tlači 1290. Je, prosím, všeobecný súhlas? (Súhlasná reakcia pléna.) Áno, ďakujem pekne. Konštatujem, že sme zaradili tieto nové body do programu 75. schôdze a určili termíny ich prerokovania. Pristúpime k tretiemu čítaniu návrhu poslancov Lehotského, Marcinkovej, Viskupiča a Ledeckého a Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania (tlač 1154). Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca poslanec Peter Vons, prosím, uveďte odporúčanie gestorského výboru. (Hlasovanie o návrhu poslancov Národnej rady Slovenskej republiky Tomáša Lehotského, Vladimíry Marcinkovej, Mariána Viskupiča, Vladimíra Ledeckého a Michala Luciaka na vydanie zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov , tlač 1154.)
Š. Kužma, poslanec: (2007-05-09):
Čiže bolo by poctivé a spravodlivé, ak chceme robiť zmeny, aby sme ich urobili ku začiatku nového volebného obdobia. Ale toto, táto zmena pravidiel počas hry sa tu začína stávať bežnou a ja mám taký dojem, že ak náhodou dopadnú voľby 2009, ktoré budú ešte v našom funkčnom volebnom období, voľby do VÚC 2009 ináč ako tie opačne, tak znovu prídete s novým zákonom narýchlo a budete jedných oslabovať a druhých posilňovať, ako by to bolo pre vás výhodné. A ešte taká jedna poznámka. Tuná sa pán poslanec veľmi presne trafil. Chvíľu sa tu uvažuje, či ich volať predsedovia, župani a podobne. Po tomto zákone asi by bolo najlepšie gubernátori.
P. Paška, predseda NR SR: (2009-04-29):
(Hlasovanie.) 122 prítomných, 108 za, 13 sa zdržalo, 1 nehlasoval. Máme súhlas, budeme hlasovať aj o týchto návrhoch, pán spravodajca.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 128 poslancov, za 44, proti 26, zdržalo sa 58 poslancov. Konštatujem, že návrh sme neschválili. Teraz vás prosím opäť, aby ste uviedli hlasovanie v prvom čítaní o návrhu poslankyne Zimenovej na vydanie zákona, ktorým sa mení a dopĺňa školský zákon (tlač 956). [Hlasovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 956.]
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 129, za 62, proti 22, zdržalo sa 43, nehlasovali 2. Keďže Národná rada pridelenie výborom neschválila, bude pridelený návrh rozhodnutím predsedu Národnej rady. Budeme pokračovať v prvom čítaní o návrhu skupiny poslancov na vydanie zákona o príspevku pre tehotné absolventky štúdia, tlač 1687, bod 37 programu. Dám slovo spravodajkyni z výboru pre sociálne veci poslankyni Jane Žitňanskej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona o príspevku pre tehotné absolventky štúdia , tlač 1687.)
Pellegrini Peter, podpredseda NR SR (2020-03-25):
Keď sme v skrátenom legislatívnom a nepoužijú sa obmedzenia na postúpenie návrhu zákona do tretieho čítania, otváram rozpravu v rámci tretieho čítania . Pýtam sa, či sa niekto do rozpravy hlási. Konštatujem, že nik, vyhlasujem rozpravu za skončenú. Pristúpime k hlasovaniu o návrhu ako celku. Nech sa páči, pán spoločný spravodajca.
Mičovský, Ján, poslanec NR SR (2012-10-16):
Ďakujem pekne, pani predsedajúca, za slovo. Ja chcem poďakovať pani poslankyni Žitňanskej za jej vystúpenie, pretože pre mňa to bolo takým istým zorientovaním sa v tejto problematike. Som rád, že to tak posúdila, možno som sa nevenoval tak poctivo tomuto zákonu, ako by sa patrilo, a preto som rád, že budem môcť ísť s tým čistým svedomím možno podporiť novelu, ktorá vo mne vyvolávala isté podozrenie. Pretože si myslím, že aj keď je pravda, že všetky zákony sú rovnaké, všetky majú rovnakú vážnosť a platnosť, predsa len v histórii slovenského zákonodarstva existujú zákony, ktoré by mali svietiť ako isté také majáčiky na ceste k demokracii, a som presvedčený, že 211-ka je práve takým zákonom, ktorý by sme mali spomínať vždy s istým rešpektom. To sa týka minulosti a čo sa týka jeho budúcnosti, vždy zásahy do neho voliť s veľmi jemným a obozretným prístupom. Som presvedčený, že by bolo veľmi dobre, keby slová, ktoré ste povedali, pani Žitňanská, že teda budú sa všetky budúce návrhy posudzovať veľmi opatrne a uvážlivo, skutočne boli všetkými poslancami tohoto parlamentu prijímané s plnou vážnosťou. Lebo bol by som osobne veľmi nerád, keby sa v budúcich úpravách 211-ky stanovili niektoré parametre, ktoré by nejakým spôsobom mohli byť považované za zníženie možnosti občanov pristupovať k informáciám, a keby takéto argumenty boli podložené s tým, že tu existujú obmedzenia, ktoré vyplývajú z tých šikanóznych požiadaviek. Som presvedčený, že treba hľadať riešenia, ktoré takéto možnosti budú minimalizovať, a prístupy občanov k informáciám, ktoré sa týkajú našej republiky, maximalizovať. Ďakujem pekne.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144, za 103, proti 6, zdržalo sa 30, nehlasovali 5. Konštatujem, že sme tento návrh schválili. Ďalej budeme hlasovať o bode 12 schváleného programu, ktoré je prvé čítanie o vládnom návrhu zákona, ktorým sa mení a dopĺňa Exekučný poriadok, tlač 1107. Prosím spravodajcu z ústavnoprávneho výboru poslanca Miloša Svrčeka, aby hlasovanie uviedol. Pán poslanec Svrček. [Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1107.]
Figeľ, Ján, podpredseda NR SR (2014-10-16):
Vážené panie poslankyne, páni poslanci, otváram tretí rokovací deň 39. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali Otto Brixi, Martin Fecko, Jozef Mikuš, Ján Senko, Janka Šípošová, Ivan Švejna a Ivan Uhliarik. (Ruch v sále.) Tu v prvej lavici, prosím vás. Na zahraničnej pracovnej ceste je predseda Národnej rady Pavol Paška a poslanci László Solymos, Jana Vaľová, Jozef Viskupič. Podľa schváleného programu teraz pristúpime k druhému čítaniu o vládnom návrhu zákona o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov . Tento vládny návrh zákona má parlamentnú tlač 1111 a spoločná správa z výborov má označenie 1111a. Teraz poprosím podpredsedu vlády a ministra vnútra Roberta Kaliňáka, aby vládny návrh zákona odôvodnil. Nech sa páči.
Přidal, Alojz, poslanec NR SR (2014-12-09):
Pán predseda, rovnako dajte hlasovať o postúpení návrhu zákona do druhého čítania.
Glváč, Martin, podpredseda NR SR (2018-05-16):
Ďalší v rozprave, pán poslanec Blanár.
Pčolinský, Peter, podpredseda NR SR (2022-10-20):
Ďakujem pekne. Na vaše vystúpenie je jedna faktická poznámka. Pán poslanec Viskupič, nech sa páči.
Viskupič, Marián, poslanec NR SR (2023-03-30):
Ďakujem pekne za slovo. Vážený pán predsedajúci, kolegyne, kolegovia, ja si dovolím len veľmi krátko. Uvedený návrh zákona je určite dobré riešenie a, samozrejme, je dobré ho podporiť. Tak ako už povedal aj, aj teda pán minister, skutočne obce čelia tomu, že tie ich finančné náklady sa nejak tak skumulovali na začiatku roka, špeciálne to všetci cítime a vnímame pri týchto energetických vlastne platbách, resp. zálohových platbách či už za elektrinu samotnú, alebo aj za teplo, za plyn a za všetky ďalšie médiá, takže jednoznačne dáva zmysel, aby sa teda to pôvodné vlastne schválené, ktoré do, ktoré teda vláda pridala obciam a VÚC-kam z výnosu z... z dane z príjmu právnických osôb, ktoré teda malo ísť ako 12 mesačných splátok, tak teraz sa to mení, že teda prvé tri už prišli a vlastne v tejto štvrtej aprílovej vlastne príde naraz všetka táto suma. Sú to pre obce voľné peniaze, to znamená, môžu ich, samozrejme, použiť na to, kde ich tá topánka najviac trápi, či už to budú energie, alebo teda čokoľvek iné, takže z tohto pohľadu, samozrejme, veľmi dobrý návrh. Ten cash flow je veľmi dôležitý. Ak obce zaplatia zálohové faktúry v splatnostiach, samozrejme, nečelia žiadnym, žiadnym následným či už sankciám, alebo teda aj ďalším vyšším platbám, takže toto je všetko v poriadku. Dovolím si len poznamenať, že áno, je to vlastne drobné vyriešenie toho veľkého problému, ktorý sa spôsobil obciam a vyšším územným celkom prijatím toho prorodinného balíčka v tom nastavení, v akom bol, a ktorý vlastne zobral stovky miliónom, miliónov obciam, takže za prvé teda čiastočne niečo sa vykrylo tým, že teda sa schválilo, že z dane z príjmu právnických osôb teda budú peniaze, tu tie sumy spomínal, samozrejme, pán minister. Ale teda stále vlastne ten problém tam existuje a dnes by sme nemuseli opravovať, vlastne keby teda vtedy sa to bolo vyriešilo iným spôsobom. Ja to tu v podstate len poviem, plošné, plošné zvýšenie, zvýšenie toho daňového bonusu proste spôsobilo veľký výpadok, zároveň ale tým, ktorým to malo najviac pomôcť, to znamená tým zraniteľným, chudobnejším, nízkopríjmovým vrstvám obyvateľstva to pomohlo menej. Stálo to veľké peniaze, ktoré obciam chýbajú, a teda na tej druhej strane spektra to v podstate nepomáha, takže toto, táto chyba proste keby sa nestala, tak dnes vlastne nemusíme riešiť. Ale teda v poriadku, samozrejme, dnes riešime tento problém, takže ešte raz moje krátke vystúpenie uzatváram tým, že takisto chcem poprosiť všetkých, aby tento zákon podporili, či už teraz v prvom čítaní, alebo, samozrejme, v druhom a treťom, a umožnili obciam, aby tej situácii, ktorej čelia okolo energetickej krízy, mohli čeliť trošku ľahšie. Zároveň ešte posledné slovo, nie sú to žiadne peniaze navyše, je to len časové presunutie vlastne tých už schválených financií, ktoré obce majú, ale práve to, že ich dostanú do konca apríla, im veľmi pomôže riešiť aktuálnu situáciu. Takže dobrý zákon a podpora. Ďakujem pekne.
Blanár, Juraj, poslanec NR SR (2011-09-13):
Pán minister, ja naozaj do poslednej chvíle som mal obavu, že sa vám niečo stane pri tom vašom vystúpení, a naozaj to bolo aj frustrujúce, pretože ste sa celý triasol od zlosti, čo ste chceli všetko povedať. A myslím si, že váš predseda, ktorý tu, bohužiaľ, nebol, by bol na vás pyšný, lebo mám taký pocit, že pri tom príhovore, ktorý mal, ako keby hovoril o vás. Ale viete, čo je zaujímavé? Že vy tu demagogicky narábate s vecami ako napríklad, že ten, kto predkladá ten návrh. Vy ste si nevšimli, že pod tým som podpísaný aj ja a ďalší poslanci za stranu SMER? Že to nebol len pán podpredseda Fico? Tak si to, prosím vás, naštudujte. Ale vy ste vôbec v tom vystúpení boli mimo, ako sa hovorí, ako tá jedľa, pretože hovorili ste o tom, že z rezervy vlády sa rozhadzovalo. My sme vôbec nehovorili o tom, že pani premiérka rozhadzovala z rezervy vlády. My sme hovorili o korupcii. Pretože na Osrblie naozaj je potrebné dať peniaze, ale my sme hovorili o korupcii, ale to je príklad vášho prístupu z celého vášho vystúpenia. To znamená – len demagógia. Nuž a ten záver bol naozaj strhujúci, keď ste hovorili o tom, že šťastnú ruku. Som mal normálne pocit, že tu máme koleso šťastia, že ako sa to rozhodne, tak pani premiérka tu bude alebo nebude. Tak to nie. Vy ste mali predovšetkým odpovedať na to, prečo pani premiérka pred voľbami hovorila, že nebude privatizovať a idete privatizovať. A vy tu budete za to hlasovať. Vy ste mali hovoriť o tom, že prečo pani premiérka hovorila o tom, že bude nulová tolerancia, a pritom nie je nulová tolerancia. Ale to som od vás nepočul. Naozaj chýba vám pokora, pán minister, a zamyslite sa nad sebou.
Bugár, Béla, podpredseda NR SR (2018-05-28):
Pani poslankyňa Grausová.
Vaľová, Jana, poslankyňa NR SR (2012-04-04):
Sľubujem. (Potlesk.)
B. Bugár, podpredseda NR SR: (2005-11-08):
Pán poslanec Fico.
Kollár, Boris, poslanec NR SR (2017-02-03):
Ďakujem pekne. Ja nebudem do toho vnášať žiadne ideológie, socializmy ani iné -izmy. Ja len sucho skonštatujem, že naše hnutie tento návrh zákona podporí. Myslíme si, že je to správny návrh zákona. Cez to všetko rešpektujeme aj argumenty strany SaS. Áno, bude to stáť štát nejaké peniaze. Rozhodne je to rozumnejší kompromis spraviť týchto pár dní, ako zatvoriť všetky nedele v roku. To by náš štát ekonomicky absolútne položilo. Tak si myslím, že toto je taký rozumný kompromis medzi tým liberálnym pohľadom na veci a tým konzervatívnym. To je všetko. Ďakujem.
Beblavý, Miroslav, poslanec NR SR (2018-09-11):
Ďakujem pekne. Bolo toho veľa, tak dovoľte mi len hutne. Pán poslanec Hrnko, už tu nie ste, ale naozaj ste poslancom za SNS a budete niesť historickú zodpovednosť za toto a ako poslanec SNS, a môžte kričať na všetkých, koľko chcete, ale to podstatnejšie chcem povedať. Naozaj zdá sa, že tu ide o budovy, že už to priznávajú všetci. Keby vláda Slovenskej republiky povedala v príprave transformácie SAV, že je jej návrhom, aby sa SAV v rámci transformácie vzdala týchto a týchto nehnuteľností alebo týchto a týchto zariadení a tie prešli do inej správy štátu, bola by o tom debata medzi SAV a vládou a mohla by sa SAV rozhodnúť, či súhlasí alebo či ide do, či nejde do transformácie, ale žiadna taká debata neprebehla. SAV išla do transformácie ťažkého náročného riskantného procesu s tým, že jej vláda a schválením zákona aj táto snemovňa sľúbila, že jednoducho prevezme svoj majetok a bude s ním môcť narábať lepšie a účelnejšie. A to, čo je problém dnes, je, že ministerka školstva je ochotná tento proces vrátiť aj za cenu toho, že takmer zničí akadémiu tým ročným chaosom, ktorý bude teraz nasledovať a zároveň teda jej vytrhne tieto veci potom z ruky. A to už nie je ani fér, ale ani múdre, ani vo verejnom záujme. Tá diskusia, či má mať akadémia vied observatórium na Lomnickom štíte, mala prebehnúť pred rokom a pol. Dneska už tá debata legitímna nie je, lebo my sami sme tu všetci schválili zákon, ktorým sme povedali, že áno, transformuje sa tak, ako je. A ak niekomu stojí tento pozemok, táto budova za naozaj totálnu stratu dôvery v tento štát, ktorá už je tak či tak podozrivo nízka, tak podľa mňa koná a hazarduje s týmto štátom, nehazarduje len s akadémiou vied, pretože naozaj nikto už sa nebude môcť spoľahnúť na slovo dané vládou a parlamentom tejto republiky.
Pellegrini, Peter, predseda NR SR (2015-09-29):
Prezentujme sa a hlasujme o pridelení návrhu výborom a určení gestorského výboru a lehôt na jeho prerokovanie. (Hlasovanie.) Prítomných 131 poslancov, za hlasovalo 128 poslancov, zdržali sa 3 poslanci. Konštatujem, že Národná rada pridelila návrh zákona výborom, určila gestorský výbor, aj príslušné lehoty. Pán poslanec Glenda uvedie hlasovanie v prvom čítaní o návrhu poslancov Národnej rady Slovenskej republiky Ľubomíra Petráka a Igora Chomu na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (tlač 1689, bod 102 schváleného programu). Nech sa páči.
Laššáková, Jana, podpredsedníčka NR SR (2012-05-09):
Reakcia na faktické poznámky. Nech sa páči, pán poslanec Šebej.
Sulík, Richard, poslanec NR SR (2013-06-17):
Ďakujem pekne. Pán Kaliňák, pozdravujem. Trochu ma prekvapilo, že smerácky spindoc, ktorý postavil takú šaržu, ako ste vy, aby tu kvetnasto rozprávala o všetkom možnom a pomerne málo k veci, lebo tak človek mohol čakať, že pán Baška by tu niečo povedal, keďže sa to týka jeho obdobia do určitej miery, ale zrejme vám ten Galko musí ležať veľmi veľa abo hodne v žalúdku. No ale o inom by som chcel povedať, a teda len jednu poznámku z vašej dlhej, z vášho dlhého prejavu, že nemali sme rovnaký meter v koalícii. Mlčali sme napríklad pri Daňovom úrade, nemá to žiaden súvis s dnešnou témou, ale, ale keďže vašou taktikou je spomenúť všetko možné, aby ste odpútali pozornosť, tak v poriadku, budem na to reagovať. Áno, mlčali sme, je to pravda. Jednoducho človek, keď má koaličných partnerov, tak zrejme, zrejme jednoducho má snahu nevyvolávať tie konflikty. Možnože už dnes by sme také niečo nerobili aj preto, lebo sme videli správanie našich koaličných partnerov. Ale keď vy vyčítate toto koalícii, tak povedzte, prosím vás, prečo vy mlčíte, a nie v prípade koaličného partnera... Ale zbabelo utekáte, čo je škoda. Prečo vy mlčíte... Neutekáte, oceňujem, že ste zostali. Prečo vy mlčíte v prípade vášho straníckeho šéfa, ktorý vlastnou hlavou zháňal 30 mil. či 40 mil. korún? Prečo mlčíte, pán Kaliňák? Tak nám vyčítate, že sme mlčali v prípade SDKÚ, keď mali problémy s Daňovým úradom Košice, čo mali, bezpochyby, ale vy mlčíte teraz. Veď teraz odsúďte to. Povedzte, že strana SMER vznikla na základe kriminálneho činu, kde niekto zháňa čierne peniaze vlastnou hlavou a ix ďalších vecí. A aj teraz počas tejto vlády vy máte čo týždeň, to kauzu. Ste, ste pri vláde možno 70 týždňov, ja vám vymenujem 70 vašich káuz, čo máte, jednu za druhou.
Bugár, Béla, podpredseda NR SR (2019-02-01):
Ďakujem pekne. Vyhlasujem krátku prestávku do 11.20 hod. a budeme pokračovať v rokovaní. (Krátka prestávka.) (Po prestávke.)
Jurinová, Erika, podpredsedníčka NR SR (2014-11-26):
Páni poslanci, teraz dávam možnosť prihlásiť sa do rozpravy ústne. Ďakujem pekne. Uzatváram možnosť, prihlásili sa iba štyria poslanci. Pán poslanec Fecko, Kuffa, Radošovský a pani poslankyňa Mezenská. Týmto ukončujem dnešné rokovanie parlamentu a stretneme sa ráno o 9.00 hod. pokračovaním v rozprave. Pekný večer všetkým prajem. (Prerušenie rokovania o 19.06 hodine.)
Danko, Andrej, podpredseda NR SR (2024-05-21):
Pán poslanec... teda ospravedlňte ma, s reakciou na faktické pán minister Taraba.
Grendel, Gábor, podpredseda NR SR (2021-07-23):
Dávam teraz možnosť ešte prihlásiť sa do rozpravy ústne. Nikto. Vyhlasujem rozpravu za skončenú. Záverečné slovo, pán navrhovateľ? Nie. Pán spravodajca?
Blanár, Juraj, podpredseda NR SR (2023-06-16):
Ďakujem, pán spravodajca, otváram rozpravu, do ktorej som neobdržal písomnú prihlášku, preto dávam teraz možnosť prihlásiť sa ústne. Pán poslanec Svrček, pán poslanec Kremský. Uzatváram možnosť prihlásiť sa do rozpravy. Nech sa páči, pán poslanec Svrček. Dve minúty. (Reakcia z pléna.) Čiže máte to na dlhšie. Porozumel som. Z tohto dôvodu prerušujem rokovanie o tomto bode a zároveň uzatváram dnešný rokovací deň s tým, že budeme pokračovať v utorok o deviatej hodine. Ďakujem pánovi ministrovi, ďakujem pánovi spravodajcovi. Kolegyne, kolegovia, prajem príjemný víkend a vidíme sa v utorok. Dovidenia. Ešte doplňujúcu informáciu, pani poslankyne, páni poslanci, že v utorok máme o deviatej termínované dva body ministra hospodárstva a po skončení týchto dvoch bodov budeme pokračovať týmto prerušeným rokovaním pána ministra dopravy Lančariča. Toľko. Ďakujem. (Prerušenie rokovania o 13.59 hodine.)
Glváč, Martin, podpredseda NR SR (2018-12-06):
Ďakujem. Ďalšia otázka od pána poslanca Klusa ministerke kultúry, pani ministerke Laššákovej a znie tá otázka: „Vážená pani ministerka, dovoľte mi opýtať sa vás, aký očakávate dopad... “ Aha, to bolo.
Puci, Róbert, poslanec NR SR (2014-04-01):
Ďakujem pekne. Neviem, kto dnes začína robiť politiku z tohto predkladaného návrhu. Ja chcem len pripomenúť to, čo už pán minister spomínal, vlastníctvo vzniká zápisom do katastra. Toto nech si, prosím, každý, každý z nás uvedomí. A práve tento ROEP sa bude robiť kvôli tomu, aby to vlastníctvo sme mohli tým vlastníkom uzákoniť. To znamená, bude vytvorená komisia, ktorá bude jednať so všetkými zúčastnenými stranami, a v rámci jej záverov potom bude to vlastníctvo priznané. Čiže nikto tu nespochybňuje vlastnícke právo. A práve to, ako spomínal pán minister, nechceme. Chceme predísť tomu, aby ľudia prišli o svoje vlastnícke práva. Ďakujem.
Figeľ, Ján, podpredseda NR SR (2013-10-22):
Nech sa páči, s reakciou Alojz Hlina.
Hrnčiar, Andrej, podpredseda NR SR (2019-12-04):
Pani poslankyňa, dokončite, poprosím vás tú vetu, aby sme boli féroví k tým, čo čakajú na nás.
V. Novotný, poslanec: (2007-05-10):
Ďakujem pekne.
Danko, Andrej, podpredseda NR SR (2023-12-19):
Ďakujem. Pán poslanec Vašečka nie je v sále, stráca možnosť vystúpenia. Tým sme vyčerpali možnosť vystúpení písomne prihlásených poslancov. Pýtam sa, či sa chce niekto prihlásiť do rozpravy ústne. Uzatváram možnosť prihlásenia. Konštatujem, že sú prihlásení poslanec Valášek, Matovič, Pročko, Dostál, Krajčí, Štefunko, Kalmárová, Hargaš, Jakab, Hlina, Szalay, Pollák, Galko. Pokračujeme v rozprave. Prvý prihlásený do, ústne do rozpravy je poslanec Valášek. Nech sa páči, pán poslanec.
Taraba, Tomáš, poslanec NR SR (2020-11-24):
Vážený pán predsedajúci, prosím o zaradenie hlasovania o rozšírení programu schôdze o bod, po prvé, aby vláda Slovenskej republiky nemala právo bez súhlasu parlamentu žiadne celoplošné testovanie na Slovensku realizovať. Po druhé, aby bola slovenská vláda zaviazaná v európskych inštitúciách hlasovať proti vydávaniu akýchkoľvek vakcinačných pasov, ktoré by predstavovali podmienku cestovania v štátoch Európskej únie a menili tým pádom schengenský priestor. No a po tretie, keďže sa pán minister školstva Gröhling v médiách vyjadril, že naše deti sú brané ako rukojemníci sporu medzi OĽANO a SaS, tak žiadam, aby od 30. 11. 2020 boli riadne zaradení do vyučovacieho procesu napriek tomu sporu, ktorý SaS a OĽANO majú. Ďakujem pekne.
Klus, Martin, poslanec NR SR (2018-06-19):
Ďakujem pekne za slovo. Mňa, pán poslanec Heger, zaujalo to porovnanie, ktoré si urobil v súvislosti s našimi okolitými krajinami z vyšehradskej skupiny. Rád by som sa teda opýtal možno teba a možno potom sprostredkovane aj pána ministra, že ako si to vysvetliť, že naši susedia boli v tom roku 2017 v niektorých ukazovateľoch úspešnejší ako Slovenská republika, obzvlášť keď sme sa toť ešte nedávno hrdili práve tým, že sme my ten karpatský tiger, a aj vzhľadom na to, že sme mali možno trošku inú východiskovú pozíciu, tak možno tie predpoklady boli pre Slovenskú republiku lepšie a teraz opak je pravda. Takže možno na to, ak by si ešte mohol doplniť tvoj pohľad. Ďakujem pekne.
Pellegrini, Peter, predseda NR SR (2015-05-13):
Ďakujem pekne. Na vaše vystúpenie sú tri faktické poznámky. Končím možnosť prihlásiť sa s faktickou. Pán poslanec Galko, nech sa páči.
Kamenický, Ladislav, poslanec NR SR (2014-07-08):
Dajte, prosím, hlasovať o druhom pozmeňujúcom návrhu poslanca Kollára.
Hreha, Štefan, poslanec NR SR (2015-09-22):
Ďakujem pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
V. Palko, minister vnútra SR: (2005-03-16):
Vážený pán predsedajúci, vážené panie poslankyne, vážení páni poslanci, s prihliadnutím na potrebu pristúpenia k predkladanému dodatkovému protokolu vás žiadam o vyjadrenie súhlasného stanoviska. Ďakujem vám za pozornosť.
Ľ. Mušková, poslankyňa: (2004-03-03):
Doteraz totiž Národná rada, vy, vážení kolegovia, sme už implementovali túto požiadavku Európskej únie do mnohých právnych noriem zväčša formuláciou, ktorá zakazuje zisťovať sexuálnu orientáciu, napríklad pri prijímaní do zamestnania. Čo už teraz v praxi znamená znemožnenie diskriminácie a rovnosť každého pri uchádzaní a prijímaní do zamestnania. A tak môžu byť a sú prijímaní aj do dôležitých povolaní, ako napríklad učiteľ, aj homosexuáli. To bola tá mäkšia norma. Predložená tvrdšia norma, ktorá zabezpečuje v § 6 absolútnu imunitu všetkým skupinám hocijako, podčiarkujem, hocijako orientovaným, však znamená určitý posun, ktorý môže spôsobiť inú diskrimináciu. Diskrimináciu napríklad detí v školách. Podľa tohto zákona, ak učiteľ sexuálne orientovaný vyhlási v škole, tak ako svojho času jeden známy zahraničný spevák, že je hrdý na to, že je homosexuál, je to v norme, tento zákon mu to umožní. Nie je to diskriminácia detí, ich rodičov, ktorým záleží na ich výchove? A v tomto prípade by nemohli vďaka zákonu ani protestovať, pretože sú tam tvrdé sankcie. Prečo si väčšina pánov ministrov zvolila túto tvrdšiu právnu normu, ktorú nemá ani väčšina, alebo nemajú ani európske krajiny v Európskej únii? Pýtam sa, či nemajú deti, alebo si myslia, že spoločnosť by nemala mať pud sebazáchovy? Som proti každej diskriminácii, nevynímajúc diskrimináciu detí a ich rodičov, a preto navrhujem, aby sa takto formulovaný návrh zákona vrátil späť na prepracovanie. Ďakujem za pozornosť.
Šeliga, Juraj, podpredseda NR SR (2020-09-23):
Pán poslanec, ja vám nechcem do toho vstupovať, len ten rokovací poriadok má takú fázu, že máte teraz povedať, čo navrhujú výbory, a potom ja otvorím rozpravu a potom nám môžte spokojne povedať o Liptovskom Mikuláši, ale teraz len tú časť o tých výboroch.
Faič, Vladimír, poslanec NR SR (2022-09-22):
Ďakujem za slovo, pán podpredseda. Konečne sme prišli do stavu, keď v tejto krízovej situácii je treba sa naozaj prebudiť v parlamente a začať hovoriť o tom, čo môže pomôcť Slovensku, čo môže pomôcť slovenským občanom, podnikom a celej spoločnosti. Nie je to žiadne tajomstvo, že z hľadiska úlohy štátu a regulácie tu prebieha 30 rokov súboj o tom prístupe etatistickom, teda čo najviac regulácie a čo najviac štátu, a ten liberálny postoj, čo najmenej štátu. Ak sa hovorí o tom, že trh zlyhal najmä v tejto súvislosti, o ktorej rokujeme, tak si treba dávať aj odpovede na otázku, či je trvalo udržateľný ten liberálny prístup k týmto otázkam a najmä vo vzťahu k občanom. Pán predseda Fico, zaujal ma najmä, najmä postoj, pokiaľ sa týka potreby možno vytvoriť rámec časový na to, aby sa prerokovali veci nielen s tripartitou, a teda so sociálnymi partnermi alebo aj s profesnými organizáciami, ale možno aj z hľadiska legislatívneho procesu a nejakých návrhov, pretože pri skrátenom konaní vyprodukovať nejaké konkrétne ucelené pozmeňujúce návrhy, ktoré by naozaj obstáli aj odborne, aj legislatívne, je dosť problém. Pokúsme sa, pán minister, či by to nebolo možné. Ukazuje sa, dámy a páni, kolegovia, že dnes v tejto situácii už absolútne nestačí kriticky tu vystupovať a kričať o niečom a vracať sa k minulosti, ale otvoriť hlavy, otvoriť srdcia a robiť spoločne na opatreniach. Ďakujem.
Kollár, Boris, predseda NR SR (2021-10-27):
Na faktické bude reagovať pán poslanec Beluský, nech sa páči.
Danko, Andrej, podpredseda NR SR (2024-05-10):
Ďakujem. Vyhlasujem rozpravu o tomto bode programu za skončenú. Chce k rozprave zaujať stanovisko navrhovateľka?
Grendel, Gábor, podpredseda NR SR (2020-11-03):
Ďakujem, pán minister. Prosím, zaujmite miesto pre navrhovateľa. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi, aby predniesol spravodajskú informáciu k tomuto bodu.
Zmajkovičová, Renáta, podpredsedníčka NR SR (2012-09-13):
Za poslanecký klub SDKÚ-DS vystúpi pán poslanec Štefanec, pripraví sa pán poslanec Brocka. Pán poslanec, máte slovo, nech sa páči.
Jurinová, Erika, podpredsedníčka NR SR (2013-09-11):
S ďalšou faktickou poznámkou pán poslanec Huba a prosím, aby ste sa ukľudnili, páni poslanci.
Glváč, Martin, podpredseda NR SR (2018-06-20):
Pán poslanec Mizík.
Jurinová, Erika, podpredsedníčka NR SR (2014-11-08):
Pán poslanec Jarjabek.
Pčolinský, Peter, podpredseda NR SR (2023-03-23):
Ďakujem. Žiadna faktická poznámka. Vyhlasujem rozpravu za skončenú. Chce zaujať stanovisko navrhovateľ?
Zelník, Štefan, poslanec NR SR (2017-10-10):
Tým sme vyčerpali hlasovanie o všetkých pozmeňujúcich návrhoch zo spoločnej správy a pozmeňujúcich podaných v rozprave. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
P. Hrušovský, predseda NR SR: (2005-07-06):
(Hlasovanie.) 134 prítomných, 124 za, 2 proti, 7 sa zdržalo, 1 nehlasoval. Návrh sme schválili. Poprosím pani poslankyňu Brestenskú, aby z poverenia výboru pre hospodárstvo, privatizáciu a podnikanie predložila Národnej rade návrhy hlasovaní k prerokúvanému návrhu poslanca Opaterného na vydanie zákona o podmienkach prevádzky vozidiel v premávke na pozemných komunikáciách, tlač 1214, nech sa páči, pani poslankyňa. Páni poslanci, prosím o pokoj! B. Brestenská, poslankyňa: Vážený pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. b) zákona o rokovacom poriadku, že po prerokovaní uvedeného návrhu zákona v prvom čítaní nebude pokračovať v rokovaní tohto návrhu zákona.
Ráž, Jozef, minister dopravy SR (2024-04-16):
Ďakujem pekne opäť za slovo. Vážený pán predseda Národnej rady, vážený pán podpredseda, vážené dámy, vážení páni, páni poslanci, dovoľte mi, aby som uviedol návrh zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov na základe úlohy B.4. z uznesenia vlády SR č. 634/2023. Podľa úlohy B.4. sa má zabezpečiť transpozícia smernice Európskeho parlamentu a Rady EÚ 2023/946 a tým zosúladenie požiadaviek na zlepšenú stabilitu lodí s požiadavkami vymedzenými Medzinárodnou námornou organizáciou. Účelom smernice je aktualizovať technické požiadavky na osobné lode podľa rezolúcie IMO, ktorou sa mení Medzinárodný dohovor o bezpečnosti ľudského života na mori SOLAS. Návrhom zákona sa súčasne precizuje ustanovenie týkajúce sa ministerstva ako orgánu dohľadu nad vybavením námorných lodí, ktoré sú určenými výrobkami a majú spĺňať požiadavky podľa nariadenia vlády Slovenskej republiky č. 262/2016 Z. z. o vybavení námorných lodí v znení neskorších predpisov. Návrh zákona nemá vplyv na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, na informatizáciu spoločnosti, ani vplyvy na služby verejnej správy pre občana. Návrh zákona je v súlade s ústavou, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Návrh zákona sa na základe úlohy B.4 priamo netýka žiadneho podnikateľského subjektu v Slovenskej republike, nakoľko v námornom registri SR nie je zapísaná zatiaľ žiadna námorná osobná loď a súčasne nám nie je známy žiaden vlastník alebo prevádzkovateľ námorných osobných lodí v SR. Návrh zákona bol prerokovaný v Legislatívnej rade vlády Slovenskej republiky, vo vláde Slovenskej republiky a na rokovanie Národnej rady Slovenskej republiky sa predkladá bez rozporov. Ďakujem pekne.
P. Hrušovský, podpredseda NR SR: (2002-05-29):
(Hlasovanie.) 110 prítomných, 107 za, 3 sa zdržali. Konštatujem, že návrh zákona sme schválili. Páni poslanci, teraz dám hlasovať o návrhu, ktorý predniesol pán poslanec Ambróš, ktorý v mene štyroch poslaneckých klubov navrhuje zaradiť do programu 60. schôdze ďalší bod programu, ktorým je návrh vlády na skrátené legislatívne konanie o vládnom návrhu zákona o ochrane prírody a krajiny, a ktorý zároveň odporúča, aby sme návrh na skrátené legislatívne konanie prerokovali zajtra po prerokovaní bodov, ktoré sme zaradili pod bodmi 11, 12, 13, 14 nového programu. (Hlasovanie.) 60 prítomných. Prosím, páni poslanci, budeme hlasovať ešte raz. Prezentujme sa a hlasujme o návrhu zaradiť do programu 60. schôdze návrh vlády na skrátené legislatívne konanie o vládnom návrhu zákona o ochrane prírody a krajiny. (Hlasovanie.) 73 prítomných. Páni poslanci, prerušujem rokovanie na 5 minút. Prosím technikov, aby prispôsobili rokovaciu sálu neverejnému zasadnutiu Národnej rady. Budeme hlasovať o návrhoch uznesenia k prerokúvanej správe o plnení úloh Slovenskej informačnej služby za rok 2001 a prerokúvanej správe o plnení úloh Vojenského spravodajstva za rok 2001. Vyhlasujem 5-minútovú prestávku. (Technická prestávka.)
Kašper, Igor, poslanec NR SR (2023-03-17):
Karol, ty si mi tou svojou tenisovou terminológiou, to poviem, trochu nahral aj na smeč a podľa toho, čo som tu aj počul, by som sa možno nebál v druhom čítaní rozprúdiť debatu aj o tom, aby to neboli len tri hodiny telesnej výchovy na základných školách, ale aj na stredných školách, tak ako sme to mali aj my niekedy, keď nás bolo dva až trikrát viac a dalo sa to zvládnuť. A veľmi dobre si pamätáš, keď sme začali, keď sme mali prvé zasadnutia nášho výboru, tak aj tá moja prvá veta bola vždy, že musíme zaviesť tri hodiny telesnej výchovy na stredných a základných školách. Bohužiaľ, tejto iniciatívy sa ministerstvo neuchopilo, tak sme sa jej museli uchopiť my, za čo aj tebe patrí teda veľká vďaka, ale je to smutné, že tí, ktorí mali za to najviac bojovať, tak tí bojovali proti tomu. A možno je to spôsobené trochu aj tým, že v tých iných štátoch a v okolitých štátoch, kde je tri, štyri, päť hodín telesnej výchovy, majú samostatné ministerstvo, samostatné ministerstvo športu alebo ministerstvo športu a cestovného ruchu a myslím si, že vtedy by sa nám to určite oveľa ľahšie presadzovalo, takže to je tiež taká otvorená otázka do budúcna. Mne tiež obidve deti športujú po mojom vzore a sám vidím doma, aký to má vplyv na ich psychický, ale aj fyzické zdravie a sami si pamätáme ešte aj z tých škôl tie jednotlivé súťaže, ktoré sa nám vždy rátali, a na tie sme sa tešili, či medzi školami, alebo medzi okresmi, či vo futbale, či vo vybíjanej, ešte volejbale, basketbale, v atletike, a to sa ako keby trošku teraz strácalo aj tým, že ten počet hodín je taký, ako je. Opakujem znova, že to nebude stáť štát ani jedno jediné euro, paradoxne to bude mať len dobrý vplyv na zdravotníctvo, odbremeníme trošku, myslím si, aj ten zdravotný systém a naozaj po tom vzore tých iných krajín, kde tie hodiny sú väčšie, kde majú štyri, päť hodín a tie výsledky sú oveľa lepšie ako u nás, tak by sme si mali brať pozitívny príklad. Ďakujem.
Pollák, Peter, poslanec NR SR (2023-02-10):
Ďakujem pekne. Ja úplne nesúhlasím s tým, že keď sa tu spomenie iba slovné spojenie ´programové vyhlásenie vlády´, aby tu nejaký rečník prišiel a rozprával o celom programovom vyhlásení vlády, čo tu bolo. Je to primitívne od človeka, ktorý tu naozaj školil vojakov Černákovej gardy, aby tu rozprával o nejakých osadníkoch a takto značkoval ľudí. Mňa osobne sa to nedotklo. Ale keď takýto primitív tu ide rozprávať o tom, že čo sa splnilo, čo sa nesplnilo a zároveň tu spomína ľudí z osady, tak nie je to fér, pán predsedajúci. A, a chcel by som vás požiadať o to, že na budúce, keď sa tu napríklad spomenie niekto, ja neviem, príde do rozpravy a, a bude rozprávať o latríne a niekto sa toho chytí a bude rozprávať, napríklad taký Suja, o exkrementoch, ja viem o tom, že on v tomto prostredí je tu doma a, a rád by sa tam vybláznil, aby sme mali naozaj tu nejaké pravidlá. Áno, mám v úcte všetkých tých ľudí, ktorí pozerajú, aj ktorí sú na balkóne, aby tá diskusia tu bola naozaj zrozumiteľná a nejak slušná. Ale ak takýto človek tu ide rozprávať o osadníkoch, tak nie je to fér. Ďakujem pekne.
Luščíková, Darina, poslankyňa NR SR (2023-12-14):
Ďakujem veľmi krásne za reakcie mojich kolegov, ktoré ma povzbudili v mojom, v mojej práci a v mojom konštatovaní všetkých faktov, ktoré som spomenula. Ďakujem aj za to, že zdôraznili neochotu diskutovať a počúvať poslancov vládnej koalície. Sú to strany SMER-u, SNS a HLAS-u, ktoré sa chvália, že sú zástupcami regiónov, že ich volení zástupcovia pochádzajú z regiónov, a tuná ukazujú maximálnu neochotu týmto regiónom nejakým spôsobom pomáhať, pretože keď sa bavíme o malých a stredných podnikoch, tak sú to nositeľmi zamestnanosti v regiónoch. Ak im nepomôžeme, a tento konsolidačný balík, ktorý prináša táto vládna koalícia, nijako nepomáha, dokonca nijako nie sú spomenuté žiadne opatrenia ani v programovom vyhlásení vlády, takže nemôžeme očakávať ani v budúcich rokoch, že vláda bude pomáhať malým a stredným podnikom, a práve naopak, konsolidačné opatrenia, ktoré nám boli predstavené, idú vyslovene dusiť tieto malé a stredné podniky. Zabudla som povedať ešte jeden údaj vo svojom príspevku a to, že malé a stredné podnikanie, malí a strední podnikatelia zamestnávajú vyše 1,420 mil. zamestnancov a väčšinu z toho naozaj v regiónoch. Ak títo zamestnávatelia budú postupne krachovať, obmedzovať svoju činnosť, zvýši sa nám nezamestnanosť v regiónoch, poprípade, tak ako spomínali iní kolegovia, ešte ďalšiu vec, že nám budú z regiónov odchádzať. Budú nám odchádzať mozgy, budú nám odchádzať talenty a budú sa realizovať niekde úplne inde a regióny nám budú ďalej vymierať. Mikropodniky, k tej zamestnanosti keď ešte doplním, zaznamenali rast zamestnanosti. Rast zamestnanosti... (Prerušenie vystúpenia časomerom.)
Vitteková, Anna, poslankyňa NR SR (2011-09-06):
Ďalej dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a výboru pre ľudské práva a národnostné menšiny. Ďalej aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v prvom čítaní.
P. Hrušovský, predseda NR SR: (2003-09-09):
J. Malchárek, poslanec: Ďakujem pekne za slovo, pán predseda. V mene navrhovateľov v súlade s § 24 rokovacieho poriadku navrhujem vypustiť s navrhovaného programu bod 67, tlač 330, tzv. interrupčný zákon. Navrhovatelia majú jednoznačný záujem zákon prijať v Národnej rade Slovenskej republiky a budú žiadať jeho zaradenie v čase kedykoľvek pred alebo najneskôr na prvej schôdzi parlamentu po rozhodnutí Ústavného súdu tak, aby bolo možné zákon s určitosťou prijať, nakoľko dnes ide o zákon vrátený prezidentom a je potrebných 76 hlasov, ktoré nemôžeme zaručiť. V prípade, ak by zákon teraz nebol prijatý, riskujeme polročnú legislatívnu dieru, ktorá by nastala po rozhodnutí Ústavného súdu, a odmietame akékoľvek špekulácie o kompromisoch či ústupkoch z našej strany.
Žiga, Peter, podpredseda NR SR (2024-01-11):
Pán poslanec Bužo.
D. Jarjabek, poslanec: (2002-07-03):
J. Migaš, predseda NR SR: Ďakujem, pán poslanec. Len na vysvetlenie, vy viete dobre, že je uznesenie Národnej rady, ktoré platí. Národná rada odporúča Slovenskej televízii, aby z každej schôdze vysielala buď priamy prenos, alebo urobila záznam, to prijala Národná rada, nikto toto uznesenie nezmenil. Samozrejme, že je to odporúčacie uznesenie Národnej rady. Ako sa rozhodne Slovenská televízia, je vecou Slovenskej televízie. Národná rada nemôže príkazom dať. (Hlasy v rokovacej sále.) Ja dám hlasovať, čiže na vysvetlenie. A teraz dám hlasovať o týchto dvoch pozmeňujúcich návrhoch pána poslanca Jarjabka. Najprv pán poslanec Jarjabek navrhol, aby z tejto schôdze bol priamy prenos. Panie poslankyne, páni poslanci, prezentujme sa a hlasujme o tomto návrhu pána poslanca Jarjabka. Čiže aby bol priamy prenos, teda technicky, hneď ako to bude možné technicky zvládnuť. (Hlasovanie.) Prítomných je 121 poslancov, za 52, proti 16, zdržalo sa 40, nehlasovali 13. Tento procedurálny návrh sme neschválili. Ďalší, aby Slovenská televízia urobila záznam z tejto schôdze. Panie poslankyne, páni poslanci, nech sa páči prezentujme sa a hlasujme o druhom procedurálnom návrhu pána poslanca Jarjabka. Hlasujeme. (Hlasovanie.) Prítomných je 119 poslancov, za 53, proti 13, zdržalo sa 41, nehlasovali 12. Ani tento návrh sme neschválili. Pani poslankyňa Tóthová, nech sa páči. Máte procedurálny návrh? Nech sa páči.
Hrnčiar, Andrej, podpredseda NR SR (2019-03-26):
Dávam slovo spravodajcovi, ktorého určil navrhnutý gestorský výbor pre európske záležitosti, poslancovi Ladislavovi Andreánskemu.
Šeliga, Juraj, podpredseda NR SR (2020-04-24):
Pán poslanec, pardon, pán poslanec Kmec.
Jurinová, Erika, podpredsedníčka NR SR (2013-05-17):
Ďakujem pekne, pani poslankyňa. Otváram všeobecnú rozpravu. Do rozpravy som dostala dve písomné prihlášky. Za klub SaS Martin Poliačik a za klub KDH pán poslanec Hrušovský.
Grendel, Gábor, podpredseda NR SR (2021-09-22):
S faktickou poznámkou pán poslanec Kočiš.
P. Hrušovský, predseda NR SR: (2005-03-17):
G. Krajči, poslanec: Ďakujem, pán predseda. Ja by som hneď položil dve doplňujúce otázky. Prvá by sa týkala, kto teda, pán minister, bude kontrolovať nakladanie s finančnými prostriedkami, ktoré sa vyberú na školnom a či tieto finančné prostriedky nepôjdu na služobné cesty pedagógov do zahraničia alebo iné činnosti. Ako to chcete odkontrolovať, keď chcete skvalitniť prácu vysokoškolského pedagóga? Druhá časť mojej otázky by znela, nemyslíte si, že úroveň vysokoškolského vzdelávania by sa zvýšila, keby vláda splnila záväzok z Koncepcie ďalšieho rozvoja slovenského vysokého školstva na 21. storočie, že nárast bude v štátnom rozpočte o 0,1 % z HDP ročne, čo by znamenalo, že v tomto roku by malo ísť do školstva 12 mld. 413 mil. korún, teda o 2,9 mld. viac ako dosiaľ?
Sloboda, Radovan, poslanec NR SR (2022-02-02):
Áno, to je reakcia na pána, na pána ministra, ktorý... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-09-11):
Ďakujem pekne, pán minister, pán poslanec Fecko položí doplňujúcu otázku. Nech sa páči.
Simon, Zsolt, poslanec NR SR (2014-07-02):
Ďakujem pekne. Pán kolega Zajac, snáď len do pozornosti dám, týmto zákonom sa zavádza nové znenie, poplatok sa platí aj za preventívne protipovodňové opatrenia. To je tu v zákone. Možnože tento paragraf alebo táto veta má práve poslúžiť na to, aby vyfinancovali takýto megalomanský projekt z daní všetkých daňových poplatníkov, tým, čo od nich takto vyberú.
Číž, Miroslav, podpredseda NR SR (2015-05-22):
Ďakujem pekne, pán poslanec. Teraz má slovo pán poslanec Osuský.